Elias Lönnrot

Ieithydd, bardd a chasglwyr llên gwerin o'r Ffindir oedd Elias Lönnrot () (9 Ebrill 1802 – 19 Mawrth 1884), a aned yn Sammatti yn ardal Nyland.

100px|bawd|chwith|Argraffiad cyntaf y rhan gyntaf o'r Kalevala, 1838
O ran ei alwedigaeth roedd Lönnrot yn feddyg cefn-gwlad am ugain mlynedd yn Kajana a dreuliai ei amser yn cofnodi cerddi a baledi traddodiadol y werin, yn eu plith y Kalevala, arwrgerdd genedlaethol y Ffindir, a gyhoeddwyd ganddo rhwng 1838 a 1849. Mewn cydnabyddiaeth o'i waith apwyntiwyd Lönrot yn athro llenyddiaeth Ffinneg ym mhrifysgol Helsinki (1853 - 1862).

Yn ogystal â'r Kalevala cyhoeddodd geiriadur mawr Ffinneg-Swedeg (1866 - 1880) a osododd seiliau cadarn i'r iaith Ffinneg fel iaith lenyddol.

Ymddiddorai mewn botaneg hefyd ac yn 1860 cyhoeddodd ei Flora Fennica – Suomen Kasvisto, un o'r llawlyfrau cynharaf ar flodau a phlanhigion mewn iaith frodorol i ymddangos. Roedd y llyfr yn ddylanwadol iawn yn Llychlyn.

Categori:Genedigaethau 1802
Categori:Marwolaethau 1884
Categori:Beirdd y 19eg ganrif o'r Ffindir
Categori:Beirdd Ffinneg o'r Ffindir
Categori:Botanegwyr y 19eg ganrif o'r Ffindir
Categori:Ieithyddion o'r Ffindir
Categori:Llên gwerin y Ffindir